OpenLLM-France/wikimedia huggingface dataset:
# Charleroi

Charleroi (frantsesez ʃaʁləʁwa ahoskatua;valonieraz: Tchålerwè) Belgikako hiria da, Valoniako nagusietarikoa, Hainauteko probintzian kokatuta dagoena. Hango hiri nagusia da, hiriburua Mons den arren.
201.300 biztanle zituen 2006an.

## Geografia

Udalerriak auzo hauek ditu:
* I. Charleroiko hirigunea
eta antzinako udalerriak, 1977an Charleroirekin bat egin zutenak:
| II. Dampremy III. Lodelinsart IV. Gilly V. Montignies-sur-Sambre VI. Couillet VII. Marcinelle VIII. Mont-sur-Marchienne | IX. Marchienne-au-Pont X. Monceau-sur-Sambre XI. Goutroux XII. Roux XIII. Jumet XIV. Gosselies XV. Ransart |
Gertukoak:
| a. Les Bons Villers b. Fleurus c. Châtelet d. Gerpinnes e. Ham-sur-Heure-Nalinnes | f. Montigny-le-Tilleul g. Fontaine-l'Évêque h. Courcelles i. Pont-à-Celles |

## Kultura

"Dupuis" komikien argitaletxe ezaguna hiri honetatik hurbil sortu zuten 1930eko hamarkadan.

## Herri eta hiri senidetuak

* Hirson, Frantzia
* Saint-Junien, Frantzia
* Schramberg, Alemania
* Waldkirch, Alemania
* Manoppello, Italia
* Casarano, Italia
* Follonica, Italia
* Himeji, Japonia
* Donetsk, Ukraina
* Pittsburgh, AEB
* Charleroi, Pennsylvania, AEB

## Kanpo estekak

* Charleroiko hiriaren webgunea (Frantsesez)
* Datuak: Q81046
* Multimedia: Charleroi / Q81046
# Charleroiko gudua

Charleroiko gudua (frantsesez: bataille de Charleroi), Sambre ibaiaren gudua ere deitua, 1914ko abuztuaren 21ean gertatutako bataila bat izan zen Lehen Mundu Gerraren testuinguruan, Alemaniar eta Frantziar armadak borrokatu ziren. Frantziarrek ibaiaren ertzetik erasotzea planifikatzen zeuden Alemaniarrek kargan agertu zirenean; Alemaniarrek garaile atera ziren.

## Gudua

Alemaniarren Frantziako inbasioa Lehenengo Mundu Gerraren hasieran, 1914ko abuztuaren 20an, Lanrezac frantziar jeneralak Sambre ibaiaren ertzean 40 kilometroko luzeran armada kokatzen hasi zen, haren ezkerrean zalditeria zegoen, Sordet jeneralaren agindupean eta Britainiar Armada Espedizionarioa (BAE) Monsen. Momentu horretan Lanzerac-ek alemaniarren 38 dibisioen kontra topo egin zuen, Karl von Bülow jeneralaren agindupean.
Alemaniar 2. Armada hasi zuen Sambre ibaiko posizioen kontra. Lanrezac jeneralak zuzendutako V. Armada gehiegi aurreratu zen aurreko egunetan, ekialdean gertatzen ari ziren porroten informaziorik gabe. Estatu Nagusitik Joffrek Lanrezac aurrera egitera bultzatzen ari zen, baino azken honek bazekien Britainiarren BAE taldea laguntza gabe ezingo zuela eraso zuzen bati aurre egin. BAE-k ekialdeko hegalean kokatuta zegoen, baino haren ahultasuna oso argia zen. Abuztuaren 22an Bülowek 3 dibisioekin Frantziar V. Armada erasotu zuen aurrez aurre. Erasoa latza izan zen bi aldeentzat, eta frantziar III. armada-gorputzak "galera ikaragarriak" jasan zituen. Ofizial frantsesen artean nagusiki nabaritu ziren galerak. Alemaniarren artileriaren nagusitasuna nabaritu zen; denbora batez Mosa ibaia erasotzen 340 kanoi tiroka aritu ziren. Borroka Abuztuaren 23ra arte iraun zuen, frantziarrak erretiratu zirenera arte. Bitartean alemaniarren 3. Armada Mosa ibaia gurutzatu zuen frantziarren eskuineko hegala aurrez-aurre erasotzeko. Lanrezac jeneralak erretiratzeko agindu zuen, Joffreren nahien aurka, Alemaniarren erasoa haien hornidura-bideak moztuko zituela uste zuelako. Frantziar atzerakada porrot handiago batengatik salbatu zituen, Schlieffen plana zioenez Alemaniarrak Frantziarrak Belgikaren hego-ekialdean inguratu behar baitzituzten eta mugimendu honekin ez zuten lortu.

## Erreferentziak

* 1 2 (Ingelesez) Tuchman, Barbara. (2014). The Guns of August. Random House Trade.
* ↑ Doughty, Robert A.. (2005-01-01). Pyrrhic Victory. Harvard University Press ISBN 978-0-674-03431-0. (Noiz kontsultatua: 2023-05-21).

## Kanpo estekak

* Datuak: Q860150
* Multimedia: Battle of Charleroi / Q860150
# Charles-François Daubigny

Charles-François Daubigny (Paris, Frantzia, 1817ko otsailaren 15a - 1878ko otsailaren 19a) margolari eta marrazkigile frantsesa izan zen.

## Biografia

Margolari familia baten semea zen eta Paul Delaroche margolariarekin eman zituen lehen urratsak. Inpresionismoaren aitzindari eta aldekoa izan zen. Parisko hainbat ikuspegi margotu zituen. Bere pinturak munduko hainbat museotan daude ikusgai.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q252357
* Multimedia: Charles-François Daubigny / Q252357
# Charles-Alexandre Fay

Charles-Alexandre Fay (Donibane Garazi, 1827ko irailaren 22a- Villers-sur-Mer, 1903ko abuztuaren 21a) baxenafar militar eta kartografoa izan zen. Krimeako Gerran eta Frantzia-Prusia Gerran aritu zen eta jeneral izendatu zuten. Souvenirs de la guerre de Crimée (1867), Étude sur la guerre d'Allemagne en 1866 (1867), Étude sur les operations militaires en Bohème en 1866 (1869), De la loi militaire (1870) eta Journal d'un officier de l'armée du Rhin (1871) lanak idatzi zituen.
# Charles-André van Loo

Charles-André van Loo (Niza, 1705eko otsailaren 15a - Paris, 1765eko uztailaren 15a) frantziar margolaria izan zen.
Nizan jaiotako holandar jatorriko margolarien dinastia bateko kidea, Carlo Andrea Vanloo izenarekin bataiatu zuten eta Carle van Loo bezala ezagutzen zen. Jean-Baptiste anaiarekin 1712an Turinera joan zen ikastera eta gero Erromara. 1723an Parisera joan zen Errege Akademian ikastera. 1727an Turinera itzuli zen, eta han Viktor Amadeo II.a Sardiniakoa erregeak kontratatu zuen. Berriro Parisen 1735etik Madame de Pompadourrek kontratatu zuen eta gorteko enkarguak jaso zituen.
Ia gai guztietako margolanak egin zituen: erlijioa, historia, mitologia, erretratua, alegoria eta genero-eszenak.

## Iruditegia

* Painting, 1752-1753, Legion of Honor museum, San Francisco
* Architecture, 1752-1753, Legion of Honor (museum), San Francisco
* Sculpture, 1752-1753, Legion of Honor museum, San Francisco
* Music, 1752-1753, Legion of Honor museum, San Francisco
* Saint Andrew
* Portrait of Innocente Guillemette de Rosnyvinen de Pire, 1762
* Perseus and Andromeda
* Marie Leszczyńska, Queen of France (1703-1768), 1747, Palace of Versailles
* Louis XV of France (1710-1774)
* La Marquise de Pompadour, 1754-1755, Versailles, Petit Trianon
* The Three Graces, 1763
* Portrait of William 1st Viscount Bateman
* Mercury and Argus
* The Victory of Alexander over Porus
* Theseus Taming the Bull of Marathon
* Baccus et Ariane
* The Adoration of the Magi
* Charles-André van Loo, The Virgin, 1738

## Kanpo estekak

* Datuak: Q686597
* Multimedia: Charles André van Loo / Q686597
# Charles-Ange Laisant

Charles-Ange Laisant (1841eko azaroaren 1a – 1920ko maiatzaren 5a), frantziar politikaria eta matematikaria, Indre-n jaio zen, Nantestik gertu, 1841eko azaroaren 1ean, eta École polytechniquen ikasi zuen ingeniari militar gisa.

## Politika

Issy gotorlekua Parisko setioan defendatu zuen, eta Korsikan eta Aljerian egin zuen zerbitzua, 1873an. 1876an bere eginkizunari uko egin zion Nantesen interes errepublikarrerako diputatu gisa Ganberan sartzeko, eta 1879an Le Petit Parisien-aren zuzendari bihurtu zen. Egunkari horretan Courtot de Cissey jeneralari ustezko iraintze egiteagatik, isun handia izan zuen.
Ganberan, nagusiki, armadaren kontuez hitz egin zuen; eta armadaren legedia aztertzeko izendatutako batzorde bateko lehendakaria izan zen, 1887an dimititu zuen Ganberak edozein motatako salbuespenen abolizioa zigortzeari uko egin ziolako. Ondoren, Boulanger jeneralaren politika errebisionistaren atxikitzaile eta Abertzaleen Ligako kidea bihurtu zen. Laisantek bi liburuxka politiko argitaratu zituen: Pourquoi et comment je suis Boulangiste (1887) eta L'Anarchie bourgeoise (1887). 1889an Parisko 18. barrutiko diputatu Boulangista aukeratu zuten.

## Matematika

Laisantek 1893an ez zuen berriro hauteskundetara aurkeztu, baina gero matematiketara bideratu zen. 1874an jada, funtzio hiperbolikoei buruzko ikerketa argitaratu zuen, eta Giusto Bellavitis-ek, ekipolentziei buruzko dokumentu baten frantsesaren itzulpena, Laisantek hiperbolari buruzko kapitulu bat gehitu zuen. Bi lan argitaratu zituen aljebra geometrikoan, Introduction à la Méthode des Quaternions (1881) eta Théorie et applications des equipollences (1887). Gainera, L’Intermédiaire des Mathématiciens aldizkari matematikoa sortu zuen Émile Lemoine-rekin batera 1894an, eta 1888an Frantziako Matematika Elkarteko (Société Mathématique de France) presidentea izan zen. Cuaternion testuliburua Jules Hoüel-ek egindakoaren laburtze bat zen eta ekipolentziari buruzko testua Bellavitisen metodoei buruzkoan gehiago zabaldu zen.
École Polytechnique-ko langileen taldeari atxikita egon zen, eta 1903an – 1904an Frantziako Zientzia Aurreratzeko Elkarteko lehendakaria izan zen.
Aldizkari pedagogikoa, L’Enseignement Mathématique, Laisantek eta Henri Fehrrek sortu zuten 1899an, 1909. urtean, Matematika Heziketako Nazioarteko Batzordearen aldizkari ofiziala bihurtu zen

## Erreferentziak

* ↑ Registration of birth : cf. French page
* ↑ C.-A. Laisant (1874) "Essai sur les fonctions hyperboliques", link from Google Books
* ↑ C.-A. Laisant (1874): French translation with additions of Bellavitis (1854) "Exposition de la méthode des equipollences", link from Google Books.
* ↑ C.-A. Laisant (1881) Introduction a la Méthode des Quaternions, link from Google Books
* ↑ C.-A. Laisant (1887) Theorie et Applications des Equipollence, Gauthier-Villars, link from University of Michigan Historical Math Collection

## Ikus, gainera

* Laisant-en errepikatze formula ménage zenbakietarako

## Kanpo-estekak

* Charles-Ange Laisanten obrak Internet Archiven
* Datuak: Q25318
* Multimedia: Charles-Ange Laisant / Q25318
# Charles-Denis Bourbaki

Charles Denis Sauter Bourbaki (Paue, 1816ko apirilaren 22a- Baiona, 1897ko irailaren 22a) frantziar jenerala izan zen. 1836an zouaveekin borrokatu zuen lehenengoz. Krimeako Gerran eta Frantzia-Prusia Gerran parte hartu zuen. Italiako Bigarren Independentzia Gerran jazotako ospeari esker, greziar tronua eskaini zioten.
* Datuak: Q249976
* Multimedia: Charles Denis Bourbaki / Q249976
# Charles-François Dumouriez

Charles-François Dumouriez —izengoitia: Charles François Du Perier— (Cambrai, Frantzia, 1739ko urtarrilaren 26a - Turville Park, Oxfordshire, Ingalaterra, 1823ko martxoaren 14a) Frantziako Armadako jeneral izan zen. Valmyko (1792) eta Jemmapesko garaipenak lortu zituen, prusiarren aurka lehena eta austriarren aurka bigarrena. Belgika menderatu ondoren, Herbehereak konkistatu nahi izan zituen; alabaina, Neerwindengo gudua galdu zuen 1793an, eta jeneral kargua kendu zioten horregatik. Ingalaterrara erbesteratu zen gero.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q378572
* Multimedia: Charles-François Dumouriez / Q378572
# Charleroi (Pennsylvania)

Charleroi Pennsylvaniako borough bat da. Washington konderrian kokatua dago. 2010ean 4.120 biztanle zituen, 1,97 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q403104
* Multimedia: Charleroi, Pennsylvania / Q403104
# Caracal caracal lucani

Caracal caracal lucani karakal azpiespezie bat da, Felidae familiaren barruan.

## Banaketa

Gabonen baino ezin da aurkitu.

## Bibliografia

* Don E. Wilson & DeeAnn M. Reeder (editoreak). 2005. Mammal Species of the World. A Taxonomic and Geographic Reference. Hirugarren edizioa.

## Kanpo estekak

* Datuak: Q8262831
# Caracal caracal schmitzi

Caracal caracal schmitzi Arabiatik Indiako erdialdera hedatzen den karakal azpiespeziea da.

## Kanpo estekak

* Datuak: Q8262837
* Espezieak: Caracal caracal schmitzi
# Caracal caracal poecilotis

Caracal caracal poecilotis Niger eta Nigerian aurki daitekeen karakal azpiespezie bat da.

## Kanpo estekak

* Datuak: Q8262836
# Caracal caracal nubica

Caracal caracal nubica Sudan eta Etiopiatik barreiatuta dagoen karakal azpiespezie bat dugu.

## Kanpo estekak

* Datuak: Q8262833
# Caracanthus

Caracanthus arrain eskorpeniformeen generoa da, Indiako eta Ozeano Bareko itsasoetan bizi dena. FishBasek bere kideak Scorpaenidae barnean sailkatu arren (Caracanthinae izeneko subfamilia osatuz, hain zuzen ere), beste adituek Caracanthidae familia monotipikoa osatzen duen genero bakarra dela diote.

## Espezieak

* Caracanthus maculatus (J. E. Gray, 1831)
* Caracanthus madagascariensis (Guichenot, 1869)
* Caracanthus typicus Krøyer, 1845
* Caracanthus unipinna (J. E. Gray, 1831)

## Erreferentziak

* ↑ Eschmeyer, William N.. (1998). Encyclopedia of Fishes. San Diego: Academic Press, 176 or. ISBN 0-12-547665-5..

## Kanpo estekak

* Datuak: Q1592961
* Multimedia: Caracanthus / Q1592961
* Espezieak: Caracanthus
# Caracal caracal limpopoensis

Caracal caracal limpopoensis Transvaal eta Botswanako iparraldetik hedatzen den karakal azpiespezie bat da.

## Kanpo estekak

* Datuak: Q8262829
# Cautano

Cautano Italiako udalerri bat da. Beneventoko probintzian kokatuta dago, Campania eskualdean. 1.928 biztanle ditu, 19,72 kilometro koadroko azaleran banatuta.

## Mugakideak

Cautanok honako udalerri hauekin egiten du muga:
Campoli del Monte Taburno Frasso Telesino Vitulano Tocco Caudio

## Kanpo estekak

* Datuak: Q55892
* Multimedia: Cautano / Q55892
# Cautín probintzia

Cautín probintzia (gaztelaniaz: Provincia de Cautín) Txileko erdialdeko probintzia bat da. Araucanía eskualdean kokatuta dago. 2002ko erroldan, 667.920 biztanle zituen.

### Komunak

Cautín probintziak 21 komuna ditu.
* Temuco (Hiriburua)
* Pucón
* Carahue
* Lautaro
* Villarrica
* Gorbea
* Galvarino
* Freire
* Cunco
* Cholchol
* Curarrehue
* Loncoche
* Melipeuco
* Nueva Imperial
* Padre Las Casas
* Perquenco
* Pitrufquén
* Saavedra
* Teodoro Schmidt
* Toltén
* Vilcún

## Kanpo estekak

* (Gaztelaniaz) Cautín gobernuaren webgunea.
* Datuak: Q201237
* Multimedia: Cautín Province / Q201237
# Cauterets

Cauterets (gaskoieraz Cautarès) Pirinio Garaietako departamentuan dagoen udalerria da, Okzitania eskualdean (Frantzia). Bere inguruan, eski eta termadun estazioak ditu.
Lourdesetik 32 kmtara dago, hego-mendebalderutz.

## Kanpo estekak

* Datuak: Q366962
* Multimedia: Cauterets / Q366962
# Cervo

Cervo bi udalerri ezberdinen izena da:
* Cervo (Galizia), Galiziako udalerria.
* Cervo (Liguria), Italiako udalerria.
# Cervo (Liguria)

Cervo Italiako udalerri bat da. Imperiako probintzian kokatuta dago, Liguria eskualdean. 1.086 biztanle ditu, 3,59 kilometro koadroko azaleran banatuta.

## Mugakideak

Cervok honako udalerri hauekin egiten du muga:
San Bartolomeo al Mare Andora

## Kanpo estekak

* Datuak: Q268361
* Multimedia: Cervo (Italy) / Q268361
# Cervo (Galizia)

Cervo Lugoko probintziako A Mariña Occidental eskualdean dagoen udalerria da. 2007an 4.776 biztanle zituen 78,3 km$^2$tan banaturik.

## Cervoko parrokiak

Cervoko biztanleria hurrengo parrokien artean banatzen da:
* Castelo (San Xiao)
* Cervo (Santa María)
* Lieiro (Santa María)
* Rúa (Santa María)
* San Román de Vilaestrofe (San Román)
* Sargadelos (Santiago)

## Kanpo estekak

* (Galizieraz)(Gaztelaniaz)(Italieraz) Cervoko udalaren webgunea
* Datuak: Q1616622
* Multimedia: Cervo (Spain) / Q1616622
# Cerys Matthews

Cerys Elizabeth Matthews (Cardiff, 1969ko apirilaren 11) galestar abeslari eta musikari bat da. Mark Roberts abeslariarekin batera Catatonia galestar musika taldearen sortzaileetako bat eta abeslaria ere bada. Bestalde, elebiduna da, ingelesez eta galeseraz mintzatu eta abestu ohi duelarik, horren harira, Sospan Fach galestar abesti herrikoiaren bertsio bat burutua du.
Cardiffen jaio arren, Swansea hirian eta Pembrokeshire konderrian hazi zen. Bederatzi urterekin bere buruari blues eta irlandar folk abestiak irakatsiz gitarra jotzen ikasi zuen. Gerora, Espainiara joan eta haur zaintzaile lanetan jardun zuen, garai hartan gaztelaniaz eta katalanez mintzatzen ikasi zuen.
Galesera itzuli eta Pembrokshire Konderriko Kontseiluan lanean aritu ondoren Cardiff hiriburura itzuli eta Mark Roberts abeslariarekin batera Catatonia musika taldea sortu zuten, talde honek Mulder and Scully ed Londinium abestiekin arrakasta lortu zuen. 1999an Cerysek jasaten zuen presioa eta arrakastaren ondorioz makalaldi bat jasan eta atsedenaldi bat hartu zuen. Gerora taldea desegin egin zen. Ondoren Ameriketako Estatu Batuko Nashville hirian bizitzen jarri eta 2003. urtean Cockahoop izeneko diskoa kaleratu zuen, honela bere bakarkako ibilbideari hasiera emanaz.
Hiru haurren ama da: Glenys Pearl y Felin (2003ko abuztuaren 10a), Johnny Tupelo Jones (2005ko abuztua), eta Red (2009ko azaroa).

## Diskografia
### Dikoskoak

* 2003: Cockahoop (Blanco y Negro).
* "Chardonnay".
* "Caught in the Middle".
* "Louisiana".
* "Weightless Again".
* "Only a Fool".
* "La Bague".
* "...Interlude...".
* "Ocean".
* "Arglwydd Dyma Fi".
* "If You're Lookin' for Love".
* "The Good in Goodbye".
* "Gypsy Song".
* "All My Trials".
* 2006: Never Said Goodbye (Rough Trade).
* "Streets of New York".
* "A Bird in Hand".
* "Oxygen".
* "Open Roads".
* "This Endless Rain".
* "Blue Light Alarm".
* "Morning Sunshine".
* "Seed Song".
* "What Kind of Man".
* "Ruby".
* "Elen".
* 2009: Don't look down (Rainbow City Records).
* "Arlington Way".
* "Into the Blue".
* "Aeroplanes".
* "Spider and the Fly".
* "It's What's Left, That Makes It Right".
* "Smash the Glass".
* "Salutations".
* "A Captain Needs a Ship".
* "Evelyn".
* "Oranges to Florida".
* "Heron".
* "Through a Glass".

### Singleak

* 1998 "The Ballad of Tom Jones" (Space taldearekin batera) UK #4
* 1999 "Baby, It's Cold Outside" (Tom Jones abeslariarekin batera) UK #17
* 2003 "Caught In The Middle" UK #47
* 2005 "1-2-3"
* 2006 "Open Roads" UK #53
* 2007 "Some Kind of Wonderful" (Aled Jones abeslariarekin batera) (Universal Records)
* 2009 "Arlington Way" (Rainbow City Records)
* 2010 "Into The Blue"/"Mae Angen Llong Ar Gapten" (Rainbow City Records)
* 2011 "Sweet Magnolia" (Rainbow City Records)

## Ikus gainera

* Catatonia
* Sospan Fach

## Kanpo loturak

* Cerys Matthews abeslariaren webgunea (Ingelesez)
* Datuak: Q291300
* Multimedia: Cerys Matthews / Q291300
# Cerzeto

Cerzeto Italiako udalerri bat da. Cosenzako probintzian kokatuta dago, Calabria eskualdean. 1.199 biztanle ditu, 21,9 kilometro koadroko azaleran banatuta.

## Mugakideak

Cerzetok honako udalerri hauekin egiten du muga:
Bisignano Cervicati Fuscaldo Mongrassano San Martino di Finita Torano Castello Rota Greca

## Kanpo estekak

* Datuak: Q53865
* Multimedia: Cerzeto / Q53865
# Chinatown (Liverpool)

Chinatown, Ingalaterrako Liverpool hirian dagoen txinatar auzo bat da, Merseyside konderrian.
Liverpool hiriaren erdialdetik hegoaldera dago.
* Datuak: Q5100144
* Multimedia: Chinatown, Liverpool / Q5100144
# Chinatown (Manhattan)

Chinatown (txinera sinplifikatuaz: 纽约华埠; txinera tradizionalez: 紐約華埠; pinyineraz: Niŭyuē Huá Bù) AEBetako New York hiriko Manhattan barrutian dagoen auzo bat da. Lower Manhattan ermuan dago, Lower East Side ekialdean, Little Italy iparraldean, Civic Center gunea eta Tribeca auzoa mendebaldean dituela.
AEBetako txinatar etorkin antzinakoenetakoa eta handienetakoena den komunitatearen bizilekua da, auzoak denera 100.000-90.000 arteko biztanleria du.

## Iruditegia

* Ohiko irudia Peel Street kalean.
* Azoka.
* Kale izendegia ingeles eta txineraz.
* Txinatar urteberri-egunaren ospakizunak.

## Kanpo estekak

* Datuak: Q866332
* Multimedia: Chinatown, Manhattan / Q866332
# Chinbrook

Chinbrook, Erresuma Batuko Londres hiriburuaren hego-ekialdean dagoen auzo bat da, Lewisham barrutian.
* Datuak: Q5100292
* Multimedia: Chinbrook / Q5100292
# Chinatown-International District

Chinstown-International District, AEBetako Seattle hirian dagoen auzo bat da, Washington estatuan.
* Datuak: Q3153248
* Multimedia: International District, Seattle, Washington / Q3153248
# Chinatown (Chicago)

Chinstown', AEBetako Chicago hirian dagoen txinatar auzo bat da, Illinois estatuan.
2010ean 16.325 biztanle zituen.
* Datuak: Q2963739
* Multimedia: Chinatown, Chicago / Q2963739
# Chinatown (argipen)

Chinatown ingelesezko esamoldeak honako esanahiak izan ditzake:
* Chinatown edo txinatar auzoa, mundu osoko hirietan dauden auzoak, gehiengoak asiar jatorria dutenak.
** New Yorken, Chinatown (Manhattan).
* Chinatown, Roman Polanski zuzendariaren estatubatuar filma (1974).

## Ikus, gainera

* Grand Theft Auto: Chinatown Wars, Rockstar Leeds-ek garatu eta Rockstar Games-ek editatutako bideo-jokoa (2009)
# Chinatown (filma)

Chinatown 1974ko Roman Polanski poloniar-frantziar zinema zuzendariaren neo-noir filma da; hor, zuzentzeaz gain, antzeztu ere egin zuen.
Hamar Oscar Sarietarako izendapenak jaso zituen, baina bakarra irabazi: Jatorrizko gidoi onenaren Oscar Saria. 1990an The Two Jacks izeneko jarraipen filma izan zuen.

## Argumentua

Los Angeles hiria, 1930eko hamarkada. Jake Gittes detektibe pribatuak (Jack Nicholson) hiriko ur-konpainiako ingeniari Hollis Mulwrayren (Darrel Zwerling) emaztea dela dioen emakume bati harrera egin dio: hark senarra beste emakume batekin dabilela esan dio. Hala ere, hurrengo egunetan Mulwrayren benetako emazte Evelyn (Faye Dunaway) detektibearen bulegoan agertu da, Ida Sessions (Diana Ladd) deritzon lehenbiziko emakumeak Gittes ergel gisa eta lotsagarri laga baitu. Mulwray hil berri dutela, kasua ikertzeko asmoz bi bezerok Gittes birritan kontratatu dute: orduan, detektibea guztiaren atzetik zer dagoen jabetu da, hots, higiezinen negozio erraldoia, familiako sekretuak eta diru egarri izugarria.

## Aktoreak

* Jack Nicholson: J.J. Gittes
* Faye Dunaway: Evelyn Mulwray
* John Huston: Noah Cross
* Perry Lopez: Escobar
* Roman Polanski: labanadun gizona
* Diana Ladd: Ida Sessions
* Darrel Zwerling: Hollis Mulwray

## Kanpo estekak

* Chinatown filmaren IMDBko fitxa irakurgai (Ingelesez)
* Datuak: Q644987
# Chinatown (Los Angeles)

Chinatown, AEBetako Los Angeles hiriko auzo bat da.
XIX. mendetik bertan Txinatik joandako etorkinak bizitzen jarri ziren, ondorioz txinatar auzo bat da.
* Datuak: Q2555601
* Multimedia: Chinatown, Los Angeles / Q2555601
# Chinatown (San Frantzisko)

Chinstown, txineraz: 唐人街; pinyinez tángrénjiē; jyutpingez: tong jan gaai, AEBetako San Frantzisko hirian dagoen Txinatar Auzoa da.
Hiriko lau txinatar eremuetatik antzinakoena eta jatorrizkoa da, 1848an sortu baitzen, eta Ipar Amerikako txinatar komunitatean berebiziko papera eta eragina jokatu izan du.
* Datuak: Q1073644
* Multimedia: Chinatown, San Francisco / Q1073644
# Chinatsu Kira

Chinatsu Kira (japonieraz: 吉良 知夏, Kira Chinatsu, 1991ko Uztailaren 5a -) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 2014 | 12 | 5 |
| Guztira | 12 | 5 |

## Erreferentziak

* ↑ 2014 Japan Football Association
* Datuak: Q11414247
# Calyptommatus

Calyptommatus Gymnophthalmidae familiako narrasti genero bat da. Brasileko iparraldean bizi dira.

## Espezieak

* Calyptommatus confusionibus Rodrigues, Zaher & Curcio, 2001
* Calyptommatus leiolepis Rodrigues, 1991
* Calyptommatus nicterus Rodrigues, 1991
* Calyptommatus sinebrachiatus Rodrigues, 1991

## Kanpo estekak

* Datuak: Q602034
* Espezieak: Calyptommatus
# Chamula (udalerria)

Chamula Mexikoko udalerri bat da. Chiapas estatuan kokatua dago. 2010ean 76.941 biztanle zituen 341,06 km²ko azaleran. Herriburua [[Chamula (Chamula)|Chamula]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Ikus, gainera

* San Juan Chamula tenplua

## Kanpo estekak

* Datuak: Q280226
* Multimedia: Chamula Municipality / Q280226
# Zollino

Zollino Italiako udalerri bat da. Lecceko probintzian kokatuta dago, Apulia eskualdean. 1.892 biztanle ditu, 9,95 kilometro koadroko azaleran banatuta.

## Mugakideak

Zollinok honako udalerri hauekin egiten du muga:
Calimera Corigliano d'Otranto Martignano Soleto Sternatia Martano

## Kanpo estekak

* Datuak: Q52221
* Multimedia: Zollino / Q52221